OpenLLM-France/wikimedia huggingface dataset:
# Reptile (pel·lícula)

Reptile és una pel·lícula de thriller policial estatunidenc de 2023 dirigida per Grant Singer en el seu debut com a director de llargmetratge, a partir d'un guió que va coescriure amb Benjamin Brewer i Benicio del Toro, i d'una història que va coescriure amb el mateix Brewer. La pel·lícula és protagonitzada per Del Toro en el paper principal, juntament amb Justin Timberlake, Alicia Silverstone, Eric Bogosian, Ato Essandoh, Domenick Lombardozzi i Michael Pitt. S'ha subtitulat al català.
El 15 d'agost de 2021 es va iniciar el rodatge a Atlanta. Es va estrenar al Festival Internacional de Cinema de Toronto el 7 de setembre de 2023 i es va estrenar en una selecció cinemes dels Estats Units el 22 de setembre de 2023, abans d'incorporar-se al catàleg de Netflix el 29 de setembre.

## Referències

* ↑ Grobar, Matt. «'Reptile': Justin Timberlake Joins Benecio Del Toro In Film From Black Label Media As It Heads To Netflix». Deadline Hollywood, 26-08-2021. [Consulta: 27 agost 2021].
* ↑ Grobar, Matt. «'Reptile': Domenick Lombardozzi, Karl Glusman, Owen Teague & More Join Netflix Thriller». Deadline Hollywood, 30-09-2021. [Consulta: 27 agost 2021].
* ↑ «Reptile». Goita què fan, ara!. [Consulta: 25 agost 2024].
* ↑ , 15-08-2021.
* ↑ D'Alessandro, Anthony. «TIFF Lineup Unveiled Amid Strikes: Awards Contenders Dumb Money, The Holdovers, Rustin; Starry Pics For Sale With Scarlett Johansson, Kate Winslet, Michael Keaton, Viggo Mortensen & More», 24-07-2023. [Consulta: 24 juliol 2023].
* ↑ DiLillo, John. «'Reptile': Everything You Need to Know About the New Benicio Del Toro Mystery». Netflix Tudum, 13-09-2023. [Consulta: 16 setembre 2023].
# Si vols de debò...

Si vols de debò... (títol original en anglès, Hope Springs) és una pel·lícula de comèdia dramàtica del 2012 dirigida per David Frankel i protagonitzada per Meryl Streep, Tommy Lee Jones i Steve Carell.

## Argument

La Kay (Meryl Streep) i l'Arnold (Tommy Lee Jones) són una parella fidel, però trenta anys de matrimoni els han fet arribar a una vida rutinària. Quan ella s'assabenta que el famós especialista en relacions matrimonials, el Dr. Bernie Feld (Steve Carell) està al poble de Hope Springs, tracta de convèncer el seu marit per agafar un avió i anar-hi una setmana per fer una teràpia de matrimoni. Només el fet de convèncer-lo ja és una tasca prou difícil, però el vertader repte per a tots dos arriba a mesura que alliberen el seu dormitori d'obsessions i tracten de tornar a encendre la flama que provocà que s'enamoressin l'un de l'altre.

## Repartiment

* Meryl Streep
* Tommy Lee Jones
* Steve Carell
* Elisabeth Shue
* Jean Smart
* Ben Rappaport
* Marin Ireland
* Mimi Rogers
* Becky Ann Baker

## Premis i nominacions
### Nominacions

* 2013. Globus d'Or a la millor actriu musical o còmica per Meryl Streep

## Crítica

* "Resulta també inequívocament nord-americà, per allò que té de dolent i pel que té de bo: lleugera, agradable, superficial, glamurosa, de discreta altura dramàtica i potentíssima altura interpretativa"
* "El que podria haver estat una farsa forçada o pitjor encara, porno per a ancians, es transforma en canvi en una pel·lícula de plaers hilarants i emotius (...)
* "Un matusser encreuament entre comèdia domèstica i tragèdia marital que és trufada de rialles, amarada de llàgrimes i recarregada per una banda sonora retumbant i desencertada que amplifica cada forat narratiu

## Referències

* ↑ Títol català
* ↑ http://www.nytimes.com/2012/08/08/movies/movie-review-hope-springs-with-meryl-streep-and-tommy-lee-jones.html?_r=0
* ↑ Ocaña, Javier «¿Amor a los sesenta?». El País.
* ↑ Travers, Peter «Hope Springs». Rolling Stone.
* ↑ Dargis, Manohla «Still together, in separate beds». The New York Times.
# Divendres 13: Jason a l'infern

Divendres 13: Jason a l'infern (títol original: Jason Goes to Hell: The Final Friday) és una pel·lícula estatunidenca de terror dirigida per Adam Marcus, estrenada l'any 1993. Aquest film és el novè lliurament de la saga Divendres 13. Ha estat doblada al català.

## Argument

Jason Voorhees, l'encarnació horrible del Mal, cau en un parany organitzat per una unitat especial de l'FBI que pensa acabar amb aquest assassí invencible fent-lo explotar sota un foc d'armes diverses. Les seves restes són reagrupades i portades a la morgue amb molta vigilància. Tanmateix, en el moment de l'examen postmortem, l'ànima de Jason s'apodera del forense. Posseït per l'ancià resident de Crystal Lake, aquest metge emprèn una croada amb un objectiu ben particular.

## Repartiment

* Kane Hodder: Jason Voorhees
* John D. LeMay: Steven Freeman
* Kari Keegan: Jessica Kimble
* Steven Williams: Creighton Duke
* Steven Culp: Robert Campbell
* Erin Gray: Diana Kimble
* Rusty Schwimmer: Joey B
* Richard Guant: Coronel
* Leslie Jordan: Shelby
* Billy Green Bush: Xèrif Ed Landis
* Kipp Marcus: Oficial Randy Parker
* Andrew Bloch: Josh
* Adam Cranner: Ward
* Allison Smith: Vicki
* Julie Michaels: Agent Elizabeth Marcus
* Michael B. Silver: Luke
* Michelle Clunie: Deborah
* Kathryn Atwood: Alexis

## Al voltant de la pel·lícula

* En aquest lliurament, Jason no hi és físicament, però si la seva ànima. Es reencarna regularment en diferents persones. L'objectiu és "renéixer" gràcies a un dels membres de la seva família: Diana, la seva mitja-germana, Jessica, la seva neboda, o Stephanie, la seva reneboda.
* Com els seus predecessors, aquest novè lliurament va ser censurat en els seus plans més explícits, en particular el de la mort d'una dona en ple orgasme a la seva tenda de càmping.
* Registrant la casa de Jason Voorhees, Steven topa amb el Necronomicon o El Llibre dels Morts que es pot veure a Evil Dead. Com i perquè aquest llibre es troba a casa de Jason Voorhees?

## Premis i nominacions

* 2005: nominació al Golden Satellite per millor bonus DVD.

## Referències

* ↑ «Divendres 13: Jason a l'infern». esadir.cat.
* ↑ «Jason Goes to Hell: The Final Friday». The New York Times.
* 1 2 «trivia». ImdB.
# La vida secreta de Walter Mitty

La vida secreta de Walter Mitty (títol original en anglès: The Secret Life of Walter Mitty) és una pel·lícula estatunidenca de Norman Z. McLeod estrenada el 1947, i realitzada a partir de la novel·la del mateix nom escrita per James Thurber i apareguda en el The New Yorker el 1941. Ha estat doblada al català.

## Argument

Un jove autor, Walter Mitty (Danny Kaye), treballa com a corrector en una editorial de pulp ficcions (obres de terror barates) i viu amb la seva opressiva i dominant mare. Aconsegueix evadir-se d'aquesta atmosfera familiar imaginant que és, en el transcurs de somnis, successivament capità d'una nau corsaria, pilot de la RAF, etc. En cadascuna d'aquestes escenes, veu una magnífica noia rossa (Virginia Mayo) en perill. Fins al dia en què, desafortunadament, es troba de cara a una verdadera xarxa d'espies que persegueix la noia rossa, ben real. Evidentment, ningú no s'ho creu en el seu cercle. Lluita doncs sol de cara a un psicoanalista massa dolç per ser honrat (Boris Karloff) i tota una banda de personatges dirigits per un professor holandès apassionat de les roses.

## Repartiment

* Danny Kaye: Walter Mitty
* Virginia Mayo: Rosalind van Hoorn
* Boris Karloff: Dr. Hugo Hollingshead
* Fay Bainter: Sra. Eunice Mitty
* Ann Rutherford: Gertrude Griswald
* Thurston Hall: Bruce Pierce
* Gordon Jones: Tubby Wadsworth
* Florence Bates: Sra. Emma Griswald
* Konstantin Shayne: Peter van Hoorn
* Reginald Denny: Coronel
* Henry Corden: Hendrick
* Doris Lloyd: Sra. Letitia Follinsbee
* Les Goldwyn Girls
I, entre els actors que no surten als crèdits :
* Mary Forbes: Sra. Pierce
* Lumsden Hare: Dr. Pritchard-Mitford
* Henry Kolker: Dr. Benbow
* Chris-Pin Martin: Criat
* Charles Trowbridge: Dr. Renshaw
* Betty Blythe

## Adaptació en dibuixos animats

* La sèrie animada Waldo Kitty s'inspira en la mateixa novel·la de James Thurber, l'«heroi» és, aquesta vegada, un gat.

## Al voltant de la pel·lícula

* Walter Mitty és igualment el nom d'un grup pop-rock marsellès.

## Referències

* ↑ esadir.cat. La vida secreta de Walter Mitty. esadir.cat.
* ↑ «The Secret Life of Walter Mitty». The New York Times.
* ↑ http://www.walter-mitty.com
# Joc mortal (pel·lícula de 1994)

Joc mortal (títol original en anglès Brainscan) és una pel·lícula de terror estatunidenca, dirigida per John Flynn, estrenada el 1994 i doblada al català.

## Argument

Michael, és un adolescent de 16 anys, enganxat als videojocs. Un dia, rep el joc Brainscan, que promet "una experiència inèdita en matèria d'espant", el seu gènere de jocs preferit. Però una vegada instal·lat el joc, Trickster, es materialitza. Des d'aquest instant Michael ja no pot distingir la realitat de la ficció...

## Repartiment

* Edward Furlong: Michael
* Frank Langella: Detectiu Hayden
* T.Ryder Smith: The Trickster
* Amy Hargreaves: Kimberly
* James Marsh: Kyle

## Referències

* ↑ Joc mortal
* ↑ «Brainscan». The New York Times.
# Welcome to the Dollhouse

Welcome to the Dollhouse és una pel·lícula nord-americana dirigida per Todd Solondz, estrenada el 1995 i premiada amb el Gran Premi del jurat del Festival de Cinema de Sundance el 1996. Ha estat doblada al català el 2015.

## Argument

Als afores de Nova Jersey, Dawn Wiener és una adolescent de físic no gaire agraït i poc apreciada al seu institut. El seu únic amic és un noi efeminat tan impopular com ella.
Menyspreada per la seva família i rebaixada pels seus professors, Dawn és el blanc de Brandon, el camell del seu institut, que ha projectat de violar-la. Però en lloc de fer-ho, Brandon es comença a obrir a ella i parlar-li del seu germà minusvàlid…

## Repartiment

* Heather Matarazzo: Dawn Wiener
* Victoria Davis: Lolita
* Christina Brucato: Cookie
* Christina Vidal: Cynthia
* Siri Howard: Chrissy
* Brendan Sexton III: Brandon McCarthy
* Telly Pontidis: Jed
* Herbie Duarte: Lance
* Scott Coogan: Troy
* Daria Kalinina: Missy Wiener
* Matthew Faber: Mark Wiener
* Josiah Trager: Kenny
* Ken Leung: Barry
* Dimitri DeFresco: Ralphy
* Rica Martens: Mrs. Grissom
* Eric Mabius: Steve

## Premis

* Festival Internacional de Cinema de Berlín 1996 premi C.I.C.A.E. Forum of New Cinema per Todd Solondz
* Festival de Cinema de Sundance 1996 premi del Gran Jurat per Todd Solondz

## Referències

* ↑ «Benvinguts a la casa de nines». esadir. CCMA.
* ↑ «Wellcome to the dollhouse» (en anglès). The New York Times.
# Quin curs, el meu tercer

Quin curs el meu tercer (1994) és un telefilm produït per Televisió de Catalunya (TVC), dirigit per Ignasi P. Ferrer i guió de Francesc Bellmunt. La pel·lícula està basada en la novel·la juvenil del mateix títol d'Oriol Vergés i produïda Fair Play Produccions S.A.

## Sinopsi

En Pere Molins és un estudiant català que ara estudia a San Diego que escriu un diari del que va passar arran de la separació dels seus pares..

## Repartiment

Actors i actrius principals,
* Albert López Murtra
* Carme Elías
* Sergi Mateu
* Marian Aguilera
* Jordi Torras
* Pol Mainat
* Miquel Gelabert

## Referències

* ↑ «ésAdir > Filmoteca: pel·lícules > Quin curs, el meu tercer!». [Consulta: 8 maig 2021].
* ↑ «Quin curs, el meu tercer!». [Consulta: 8 maig 2021].
* 1 2 3 «Quin curs el meu tercer!» (en castellà). http://catalanfilms.cat.+[Consulta: 8 maig 2021].
# Itocor de Gunale

Itorcor de Gunale fou germà de Torxitori I de Zori. Vers el 1113 va succeir el seu nebot Saltar de Lacon-Zori (probablement va usurpar el tron del jutjat de Gallura). Mentre el 1113 portava el títol de jutge el 1116 ja apareix només amb el títol de Donnu, és a dir, membre de la casa dels jutges de Gallura, però en posició secundària envers el jutge. No torna a ser esmentat. Va deixar una filla de nom desconegut i probablement un fill, Constantí III de Lacon, jutge de Gallura el 1146.

## Referències

* 1 2 «Jueces de Gallura». Arxivat de l'original el 2021-06-05. [Consulta: 5 juny 2021].
# Yasmine Chouikh

Yasmine Chouikh (Alger, 1982) és periodista i directora de cinema algeriana. És coneguda sobretot per dirigir la pel·lícula premiada Ila akher ezaman.

## Biografia

Yasmine Chouikh és filla dels cineastes Mohamed Chouikh i Yamina Bachir-Chouikh. Segons ella, aquesta ascendència significa que se la jutja més quan treballa. Es va formar en direcció sent, als 14 anys, ajudant d'altres pel·lícules. També va estudiar psicologia.
Als anys 2000, va presentar els seus primers curtmetratges. El 2007, també va ser crítica de cinema a Canal Algérie, abans d'embarcar-se en la producció d'un llargmetratge a la dècada del 2010. Forma part d'una nova generació, amb Karim Moussaoui, Hassen Ferhani, Lamine Ammar-Khodja, etc., amb ganes de rellançar les creacions cinematogràfiques algerianes, després de la dècada negra.
El 2018, el seu primer llargmetratge Ila akher ezaman va rebre l'Annad d'or del Festival d'Annaba de Cinema Mediterrani i el Khanjar d'or a la millor direcció del Festival Internacional de Cinema de Masqat. El 2019, va guanyar el premi a la millor primera pel·lícula al Festival Panafricà de Cinema i Televisió de Ouagadougou.

## Filmografia
### Actriu

* 1989 : El kalaa, de Mohamed Chouikh
* 2004 : Douar de femmes, de Mohamed Chouik

### Curtmetratges

* 2006 : El bab
* 2010 : El djinn

### Llargmetratges

* 2017 : Ila akher ezaman.

## Referències

* ↑ «Yasmine Chouikh - Festival Scope: Festivals on Demand for Film Professionals World Wide».
* 1 2 3 «Rencontre avec la cinéaste Yasmine Chouikh : « Le terrorisme n'est plus armé, il est dans nos têtes »». TSA, 26-03-2018.
* 1 2 «Yasmine Chouikh | Méditalents».
* ↑ Amita Soltane «Yasmine Chouikh de l'équipe Fofa 2007 au Whir d'or du Fiofa en 2018». L'Expression, 7 aoû 2018.
* ↑ Charlotte Bozonnet «Le nouvel âge du cinéma algérien». Le Monde, 07-03-2016.
* ↑ Djamila Ould Khettab «Cinéma algérien : une nouvelle vague émerge». Middle East Eye, 07-09-2016.
* ↑ «Festival d’Annaba du film méditerranéen : Yasmine Chouikh décroche le grand prix». TSA.
* ↑ «Omanis bag many awards at Muscat Film Festival». Times of Oman.
# Litoral

El litoral és la part del mar, llac o riu que està pròxima a la costa. En ambients costaners la zona litoral s'estén des de la marca superior que fa l'aigua, que rarament s'inunda, fins a les zones costaneres que estan permanentment submergides. Es tracta d'un bioma. Sempre inclou la zona de marees, espai entre la màxima i mínima alçada de la marea, i sovint es fa servir per significar el mateix que la zona de marees però la "zona litoral" es pot estendre més enllà de la zona de marees.
No hi ha una definició simple, depèn de la legislació de cada país i dins del país dels diferents contexts (llacs i rius tenen la seva pròpia definició) i el concepte de zona litoral en el camp militar pot ser diferent del camp civil o científic. El moviment natural del litoral s'anomena deriva litoral. Des del punt de vista biològic la gran disponibilitat d'aigua permet una gran diversitat d'animals i plantes i la humitat addicional crea un microclima amb un tipus únic d'organismes.

## Litoral en llacs

En els llacs les marees són negligibles i per això es fan servir altres definicions de litoral. Per exemple l'estat de Minnesota defineix el litoral com la part del llac que té fins a 5 metres (15 peus) de fondària. Aquesta zona hostatja la majoria de les plantes, ja que hi ha molta llum per la fotosíntesi.

## Oceanografia

En oceanografia i biologia marina, la idea de zona litoral s'estén aproximadament a la vora de la plataforma continental. En la línia de la costa convergeixen diversos factors rellevants des del punt de vista ecològic, cosa que determina el tipus de comunitats que s'estableixen. La disponibilitat intensitat i qualitat de la llum varia fortament amb la fondària per sota del nivell de la mar; mentre que per sobre de la zona mediolitoral la disponibilitat d'aigua resulta un factor clau. Hom sol fraccionar la zona litoral en diversos trams tenint en compte la disponibilitat d'aquests factors. Descendint des de terra ferma cap al fons del mar hi ha la:
* zona supralitoral comença en la regió on l'aigua de mar hi arriba per esquitxos o aerosols i que rarament està submergida.
* zona mediolitoral on hi ha el batiment de les onades, es tracta d'una zona amb espècies que toleren una certa emersió, zona contínuament mullada.
* zona infralitoral on l'aigua sempre cobreix i on l'onatge té encara una certa influència (fins a 20-30 de fondària)
* Zona circalitoral o zona nerítica, zona més profunda del litoral on la llum és prou escassa per permetre el creixement d'algunes algues i fanerògames marines, per bé que solen dominar els animals filtradors (p. ex.: gorgònies, ascidis). Pot arribar fins als 100 metres de fondària.

## Referències

* ↑ «Fisheries lake surveys». [Consulta: 17 març 2006].

## Bibliografia

* Haslett, Simon K (2001) Coastal Systems. Routledge. ISBN 978-0415213028
* Mann, Kenneth Henry (2000) Ecology of Coastal Waters Blackwell Publishing. ISBN 9780865425507
* Yip, Maricela and Madl, Pierre (1999) Littoral Arxivat 2010-09-15 a Wayback Machine. Universitat de Salzburg.
Viccionari
# Klaus Kobusch

Klaus Kobusch (Bethel, Bielefeld, Rin del Nord-Westfàlia, 15 de març de 1941) va ser un ciclista alemany que va córrer durant els anys 60 del segle xx. Es dedicà al ciclisme en pista.
Va prendre part en dos Jocs Olímpics, els de 1964, a Tòquio, en què guanyà una medalla de bronze en la prova de tàndem, fent parella amb Willi Fuggerer. El 1968, a Ciutat de Mèxic, tornà a participar en la mateixa prova, però aquesta vegada quedà eliminat en quarts de final.
En el seu palmarès també destaquen 10 campionats nacionals de la RFA en pista.

## Referències

* ↑ «KOBUSCH Klaus». [Consulta: 9 desembre 2024].
* 1 2 «Olympedia – Klaus Kobusch». [Consulta: 9 desembre 2024].
* ↑ Lennartz, Karl; Teutenberg, Walter; Lennartz, Karl. Athen 1896 bis München 1972. Ort nicht ermittelbar: Verlag nicht ermittelbar, 1993. ISBN 978-3-928562-58-4.
# The Rider

The Rider és una pel·lícula estatunidenca dramàtica escrita i dirigida per Chloé Zhao i estrenada l'any 2017, interpretada per actors no professionals. Es va presentar a la Quinzena dels directors al Festival de Canes 2017, on va assolir el Premi Art Cinéma a la millor pel·lícula d'aquesta selecció paral·lela, i també va ser seleccionada al Festival del cinema americà de Deauville 2017 on assoleix el Gran premi. El rodatge va tenir lloc a la Reserva índia de Pine Ridge al setembre 2016. El 16 d'abril de 2022 es va estrenar la versió doblada en català a La 2.

## Argument

Brady, que va ser una de les estrelles en ascens del rodeo i un talentós entrenador de cavalls, pateix un accident que l'incapacita per tornar a muntar. Quan torna a casa s'adona que l'única cosa que vol fer és muntar a cavall i participar en rodeos, la qual cosa el frustra bastant. En un intent per reprendre el control de la seva vida, Brady emprèn un viatge a la recerca d'una nova identitat i del significat del que és ser un home en el cor d'Amèrica.

## Repartiment

* Brady Jandreau: Brady Blackburn
* Tim Jandreau: Wayne Blackburn
* Lilly Jandreau: Lilly Blackburn
* Cat Clifford: Cat Clifford
* Terri Dawn Pourier: Terri Dawn Pourier
* Lane Scott: Lane Scott
* Tanner Langdeau: Tanner Langdeau
* James Calhoon: James Calhoon
* Derrick Janis: Victor Chasinghawk

## Crítica

A França, el lloc Allociné censa una mitjana de les crítiques de premsa de 4,2/5, i dels crítics espectadors a 4,1/5 pel que fa a CinéSéries anotaran el film 2/5 amb l'esment "Es pot fer millor".
* Zhao ens mostra el procés d'algú que ha de deixar de ser allò a què fa referència el títol de la pel·lícula. Zhao (...) no es molesta a rebaixar la càrrega documental que conté aquesta ficció.
* "Que sigui el mateix Jandreau qui s'interpreta a si mateix en el film (...) explica en part el punyent verisme d'una pel·lícula que sap treure el millor partit de cadascuna de les seves cares. (…) Puntuació: ★★★★ (sobre 5)"
* "Guanya integritat artística gràcies a la tècnica de docuficció de Zhao (...) i a un estil visual somiador i polsegós."
* "Un western modern adorable i desolador (...) Una joia poc comuna, un retrat discret i molt atent"

## Referències

* 1 2 «Chloé Zhao (“The Rider”): “Un cow-boy devrait avoir le droit d'être vulnérable”série=» (en francès). Courrier international, maig 2017.
* ↑ «Cannes: Chloe Zhao’s ‘The Rider’ Tops Cannes' Directors' Fortnight» (en anglès). Variety, maig 2017.
* ↑ «Festival de Deauville: le Grand Prix à "The Rider" de Chloé Zhao. Découvrez le palmarès complet» (en francès). Ouest-France, setembre 2017.
* ↑ «Comença #ElCinemaDeLa2 a @la2_tve 'The rider'». RTVE Catalunya. [Consulta: 24 abril 2022].
* ↑ «The Rider» (en francès). Allociné.
* ↑ «The Rider (Film, 2018) – La Critique – CinéSéries» (en francès-fr). CinéSéries, 26-03-2018.
* ↑ Casau, Gerard «The Rider». Diari Ara, 18-09-2021, pàg. PLAY04.
* ↑ Yáñez, Manu «The Rider». Fotogramas.
* ↑ Lodge, Guy «The Rider». Variety.
* ↑ McCarthy, Todd «The Rider». The Hollywood Reporter.
# Sent Bonet e Avalosa

Sent Bonet Avalosa (en francès Saint-Bonnet-Avalouze) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 145 | 167 | 170 | 215 | 246 | 249 | 206 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | Jacques Eyrolle | PCF |

## Referències

* ↑ Toponímia occitana a lemosin.net i toponímia de la Corresa.
# Orthopoxvirus

Orthopoxvirus és un gènere de virus dins la família Poxviridae que inclou moltes espècies aïllades en mamífers com el Buffalopox virus, Camelpox virus, Cowpox virus, Monkeypox virus, Rabbitpox virus, Volepox virus i Ectromelia virus. El membre més famós del gènere és Variola virus, que causa smallpox. Un altre orthopoxvirus, Vaccinia virus, fa de vacuna. Els símptomes inicials de la infecció són febre i dolors de cap i musculars entre d'altres. Després hi ha úlceres a la pell i inflamacions dels teixits, encefalitis, etc.

## Enllaços externs

* Viralzone: Orthopoxvirus
# Halomonas

Halomonas és un gènere de proteobacteris halòfils. Creixen en un rang entre el 5 al 25% de clorur de sodi El bacteri extremòfil GFAJ-1 pertany a aquest gènere.

## Referències

* ↑ (1)
Fevre, E, and L A. Round. 1919. A preliminary report upon mme halophilic bacteria. J. Bacteriol. 4:.177-182.«Halomonas elongata, a New Genus and Species of Extremely Salt-Tolerant Bacteria». Arxivat de l'original el 2010-03-29. [Consulta: 3 desembre 2010].
# Nesillas

Nesillas és un gènere d'ocells de la família dels acrocefàlids (Acrocephalidae).

## Taxonomia

Segons la Classificació del Congrés Ornitològic Internacional (versió 11.1, 2021)aquest gènere conté 6 espècies:
* Nesillas typica - matoller de Madagascar.
* Nesillas lantzii - matoller de Lantz.
* Nesillas longicaudata - matoller d'Anjouan.
* Nesillas brevicaudata - matoller de Grande Comore.
* Nesillas mariae - matoller de Moheli.
* Nesillas aldabrana - matoller d'Aldabra, extint.

## Referències

* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.